ถนนรามคำแหง

ถนนรามคำแหง แยกร่มเกล้า
ถนนรามคำแหง (Thanon Ramkhamhaeng)  เป็นถนนสายหนึ่งในกรุงเทพมหานคร ฝั่งตะวันออก มีความยาวรวมทั้งหมดประมาณ 18 กิโลเมตร แบ่งออกเป็น 2 ช่วงคือ
# ช่วงจากสี่แยกคลองตันถึงแยกลำสาลี
# ช่วงจากแยกลำสาลีถึงแยกตัดกับถนนสุวินทวงศ์

**ประวัติ**
ถนนรามคำแหงสันนิษฐานว่าสร้างต่อมาจากถนนสุขุมวิท 71 ในช่วงระหว่างปี พ.ศ. 2498–2505 ปรากฏในแผนที่ท้ายพระราชกฤษฎีกากำหนดเขตที่ดินในบริเวณที่ที่จะเวนคืน ในท้องที่ตำบลหัวหมาก อำเภอบางกะปิ จังหวัดพระนคร พ.ศ. 2506 ในระยะแรกมีชื่อเรียกถนนสายนี้ว่า "ถนนพระโขนง–คลองตัน–บางกะปิ"
ต่อมามีการกำหนดชื่อเป็น "ถนนสุขุมวิท 71" แต่ประชาชนบางส่วนเรียกชื่อถนนสายนี้ตั้งแต่ช่วงสี่แยกคลองตันถึงสะพานข้ามคลองแสนแสบ เขตบางกะปิว่า ถนนคลองตัน–บางกะปิ ทำให้เกิดความเข้าใจสับสน
ในช่วง พ.ศ. 2500–2504 ได้สร้างถนนสุขาภิบาล 3 ไปเชื่อมต่อเขตมีนบุรี
เมื่อมีการขยายถนนให้กว้างขึ้นพร้อมกับการขยายถนนสายสุขาภิบาล 3 ซึ่งต่อจากถนนสายนี้ไปออกทางเขตมีนบุรี เขตบางกะปิจึงมีดำริที่จะตั้งชื่อถนนสายนี้ใหม่เป็น "ถนนรามคำแหง"

**รายละเอียดเส้นทาง**

**ช่วงจากสี่แยกคลองตันถึงแยกลำสาลี**
เป็นถนนขนาด 6 ช่องจราจร มีจุดเริ่มต้นที่แยกคลองตันในพื้นที่เขตสวนหลวง ซึ่งเป็นจุดตัดกับถนนเพชรบุรี ถนนพัฒนาการ และถนนสุขุมวิท 71 (ปรีดี พนมยงค์) ขึ้นไปทางตะวันออกเฉียงเหนือ ผ่านแยกรามคำแหง (จุดตัดกับถนนพระราม 9) ผ่านแยกวัดเทพลีลา และมหาวิทยาลัยรามคำแหง ,การกีฬาแห่งประเทศไทย ไปสิ้นสุดที่แยกลำสาลีในพื้นที่เขตบางกะปิ มีความยาวประมาณ 6 กิโลเมตร มีทางยกระดับช่วงตั้งแต่ซอยรามคำแหง 13 หน้าห้างสรรพสินค้าเดอะมอลล์ จนถึงซอยรามคำแหง 81/4 สถานที่สำคัญบนถนนช่วงนี้ มีมหาวิทยาลัยรามคำแหง มหาวิทยาลัยอัสสัมชัญ ราชมังคลากีฬาสถาน (ศูนย์กีฬาหัวหมาก) วัดพระไกรสีห์ และวัดเทพลีลา  
อนึ่ง ถนนรามคำแหงช่วงสี่แยกคลองตันถึงแยกลำสาลี ฝั่งขาเข้าเมือง จะไม่มีซอยรามคำแหง 6
ทางแยกในถนนรามคำแหงช่วงสี่แยกคลองตันถึงแยกลำสาลี มีดังนี้- แยกคลองตัน จุดตัดกับถนนเพชรบุรี ถนนพัฒนาการ และถนนสุขุมวิท 71 - แยกรามคำแหง จุดตัดกับถนนพระราม 9- แยกหมู่บ้านเสรี (ซอยรามคำแหง 24)- แยกวัดเทพลีลา (ซอยรามคำแหง 39)- แยกมหาดไทย (ซอยรามคำแหง 65)- แยกรามคำแหง 26 (ซอยรามคำแหง 26)- แยกลำสาลี ถนนศรีนครินทร์
โดยถือว่าเป็นถนนที่มีการจราจรที่ติดขัดและคับคั่งที่สุดแห่งหนึ่งของกรุงเทพมหานคร

**ช่วงจากแยกลำสาลีถึงแยกตัดกับถนนสุวินทวงศ์**
ถนนช่วงนี้เดิมชื่อว่าถนนสุขาภิบาล 3 เป็นถนนขนาด 6 ช่องจราจร มีความยาวประมาณ 12 กิโลเมตร เริ่มต้นจากแยกลำสาลีในเขตบางกะปิ ซึ่งเป็นจุดตัดกับถนนศรีนครินทร์ มีทิศทางมุ่งไปทางทิศตะวันออกเฉียงเหนือ ตัดกับถนนพ่วงศิริ ผ่านแยกบ้านม้า (จุดตัดกับถนนศรีบูรพา) เข้าพื้นที่เขตสะพานสูง ตัดกับถนนกาญจนาภิเษก เข้าพื้นที่เขตมีนบุรี โดยถนนจะขยายเป็น 8 ช่องจราจร ผ่านแยกลาดบัวขาว (จุดตัดกับถนนมีนพัฒนา) และแยกรามคำแหง-ร่มเกล้า (จุดตัดกับถนนร่มเกล้า) ไปสิ้นสุดที่แยกรามคำแหง-สุวินทวงศ์  สถานที่สำคัญบนถนนช่วงนี้ มีโรงเรียนเตรียมอุดมศึกษาน้อมเกล้า โรงเรียนนวมินทราชินูทิศ เตรียมอุดมศึกษาน้อมเกล้า วัดศรีบุญเรือง วัดบางเพ็งใต้ โรงเรียนเทพอักษร โรงเรียนนานาชาติร่วมฤดี และการเคหะมีนบุรี
ทางแยกในถนนรามคําแหงช่วงสี่แยกลําสาลีถึงแยกรามคำแหง-สุวินทวงศ์ มีดังนี้- แยกลําสาลี จุดตัดกับ 3344ถนนศรีนครินทร์ 
ไป บางกะปิ,3แยกการไฟฟ้า- แยกบ้านม้า ถนนศรีบูรพา แยกนิด้า- ต่างระดับสุขาภิบาล 3 9ถนนกาญจนาภิเษก ไป บางปะอิน,34ถนนบางนา-ตราด- แยกราษฎร์พัฒนา (มิสทีน) ถนนราษฎร์พัฒนา ไป ถนนเคหะร่มเกล้า,ทางคู่ขนานถนนกาญจนาภิเษก- แยกลาดบัวขาว ถนนมีนพัฒนา ไป 3278ถนนเสรีไทย- แยกร่มเกล้า 3119ถนนร่มเกล้า ไป มีนบุรี,ลาดกระบัง - แยกรามคําแหง-สุวินทวงศ์ 304ถนนสุวินทวงศ์ ไป แยกเมืองมีน,ฉะเชิงเทรา

**ระบบขนส่งมวลชน**
 รถไฟฟ้ามหานคร สายสีส้ม (กำลังก่อสร้าง)- รถไฟฟ้ามหานคร สายสีชมพู สถานีมีนบุรี (เปิดให้บริการ)- รถไฟฟ้ามหานคร สายสีเหลือง สถานีแยกลำสาลี (เปิดให้บริการ)- รถไฟฟ้าแอร์พอร์ต เรล ลิงก์ สถานีรามคำแหง- รถไฟฟ้าบีทีเอส สถานีพระโขนง สามารถต่อรถประจำทางไปยังถนนรามคำแหงและละแวกใกล้เคียงได้- รถไฟฟ้ามหานคร สายเฉลิมรัชมงคล สถานีห้วยขวาง ทางออกที่ 1 สามารถต่อรถสองแถว ตลาดห้วยขวาง-ราม 39 ไปยังถนนรามคำแหงไดั

**อ้างอิง**

**แหล่งข้อมูลอื่น**
100.674045
รามคำแหง
รามคำแหง
รามคำแหง
รามคำแหง
รามคำแหง
หมวดหมู่:สถานที่ที่ตั้งชื่อตามพระนามของพ่อขุนรามคำแหงมหาราช